AFRIKAANS – Christian AIDS Bureau for Southern Africa
Die Christen Vigsburo vir Suidelike Afrika te Hugenote Kollege (CABSA) is in Julie 2001 met 'n duidelike visie en missie gestig om kerke en geloofs-gemeenskappe in hulle respons op MIV en vigs te begelei deur voorsiening van inligting, sensitisering, mobilisering en die bevordering van netwerke. So word die visie van 'n versorgende Christengemeenskap wat hoop en versoening bied aan mense wat met MIV en vigs leef en direk daardeur geaffekteer word, nagestreef.
Ons is meer oortuig as ooit dat Christene en kerke 'n Godgegewe verantwoordelikheid het om die uitdagings van die vigspandemie in die oë te kyk en nie te ignoreer nie.
Besonderse vermoëns binne die organisasie maak van CABSA 'n unieke rolspeler op die vigsterrein. Onder ons kernbates tel die versamelde inligting wat deur databasisse beskikbaar gestel word en die "Kerke, Kanale van Hoop" program. Ons het die bewese vermoë om opleidingsprogramme te ontwikkel, komplekse inligting verstaanbaar te kommunikeer en te help om netwerke en samewerking te versterk. Ons is administratief gevestig.
CABSA ondersteun Christen gemeenskappe in hul hantering van die vigspandemie. Ons benader hierdie komplekse pandemie binne 'n Bybels-gefundeerde denkraamwerk. CABSA gee prioriteit aan talle kwessies, byvoorbeeld: afwesigheid van Christelike waardes, stilte, armoede, stigma, diskriminasie, geslagskwessies, kwesbaarheid van kinders en vroue, strategieë vir betrokkenheid in versorgingsprojekte en voorkomingstrategieë.
MIV-positiewe persone en naasbestaandes vind dit moeilik om mense binne die kerk met hulle MIV status te vertrou omdat hulle verwerping vrees (of ervaar het);
gemeenteleiers en lidmate is nog onkundig oor MIV en vigs en verstaan nie die problematiek daaraan verbonde nie;
onkunde, onsensitiwiteit en onvermoë lei daartoe dat leiers óf niks doen nie óf foute maak in hulle boodskappe en optrede;
waar daar wel effektiewe dienste of programme ontwikkel word, gebeur dit dikwels in isolasie. So bly waardevolle ondervinding en kennis onbenut in die breë Christen gemeenskap.
In plaas daarvan dat Kerke en Christen gemeenskappe 'n antwoord op die vigspandemie bied, dra hulle by tot die probleme wat die pandemie kenmerk.
Kerkleiers wat die regte boodskappe kommunikeer en die regte voorbeeld stel;
Hierdeur lewer CABSA 'n bydrae daartoe dat Kerke en Christen gemeenskappe hulle God-gegewe roeping te midde van MIV en vigs sal uitleef. Deur ware sout en lig vir 'n stukkende gemeenskap te wees, sal die Koninkryk van God gedien en God verheerlik word.
o 'n Weeklikse "Bybelboodskap in hierdie tyd van MIV en vigs"
o 'n Maandelikse nuusbrief oor nuwe inligting op die webblad
o 'n Plaaslike inligtingsentrum by die Johannesburgse kantoor, wat oor 'n verskeidenheid bronne oor MIV en vigs beskik
o Die ondersteuning van nuwe inligtingsentrums deur kerke of organisasies by ander sentra in Suider-Afrikao 'n Aktiewe webblad http://www.cabsa.org.za/ wat weekliks opdateer word.
'n Databasis van MIV en vigs materiaal en publikasies
'n Databasis oor Christen-spesifieke MIV en vigsprojekte
'n Databasis met preke, waaronder preekwenke in Afrikaans.
Dit is reeds 30 jaar sedert vigs as 'n terminale sindroom geïdentifiseer is. Die media berig gereeld oor die stygende infeksiekoers, maar tog ervaar CABSA steeds hoedat mense en ook gemeentes bewus gemaak moet word oor MIV en vigs en verwante kwessies. Sensitisering is gerig op die verandering van mense se houdings daaroor, veral teenoor mense wat met MIV leef of direk daardeur geraak word. Om gemeentes MIV-vriendelik en betrokke by voorkomende of versorgende programme te maak, is 'n langtermyn proses van bewusmaking en houdingsverandering.
CABSA is opgewonde oor die vestiging van 'n Vigstaakgroep van die NG Kerk (Wes- en Suid-Kaapland) en VG Kerk (Kaapland). In samewerking met hierdie Vigstaakgroep kry CABSA die geleentheid om binne die strukture van die NG kerkfamilie betrokke te wees. Daar is al verskeie inligtingstukke op hierdie manier onwikkel en beskikbaar gestel.
CABSA lei fasiliteerders op tydens 'n sewe dag, indiepte opleidingsprogram. Kursusgangers verdiep hulle kennis oor die temas wat hulle tydens werkwinkels en met inligtingsessies sal aanbied. Belangrike kwessies, soos byvoorbeeld stigma, geslagsrolle, holistiese waardegebaseerde voorkomingsprogramme en betrokkenheid in versorging word bespreek. Dit geskied binne 'n Bybelgefundeerde raamwerk vir 'n Christen respons. Fasiliteerders word volgens opgestelde riglyne evalueer en ontvang omvattende fasiliteringsmateriaal.
CABSA is terdeë bewus van die behoefte om fasiliteerders na hul opleiding verder te ondersteun. Hoewel ondersteuning 'n duur program is, is reeds begin om 'n mentorprogram te ontwikkel. Die eerste stappe om hierdie program te implimenteer is in 2006 geneem. Hierdie program sluit die volgende in:
Formele bande deur 'n "Memorandum of Understanding" bestaan of het bestaan met die volgende:
Dienslewering tot dusver is moontlik gemaak deur 'n verskeidenheid van donateurs en is 'n verhaal van hoe God voorsien het. Daar is instansies en individue wat op gereelde basis bydra en verskeie gemeentes neem jaarliks kollektes op. Hierdie bydraes word met groot waardering ontvang.
CABSA het 'n volhoubaarheidsfonds wat as reserwe vir veral salarisse dien. Projekte word geïmplimenteer in verhouding met die beskikbaarheid van fondse.
Resente geouditeerde state is op navraag beskikbaar. Detail begrotingsinligting word aan befondsers beskikbaar gestel wat 'n substantiewe bydrae wil maak.
Vir CABSA sal 'n verhouding met u die voordeel inhou dat daar voortgegaan kan word met dienslewering. Omdat CABSA as nie-profyt organisasie ander dien, sal befondsing tot voordeel van die persone, kerke en geloofsgemeenskappe wat CABSA dien, strek.